CELEX: 62015CN0413
Language: lt
Date: 2015-07-27 00:00:00
Title: Byla C-413/15: 2015 m. liepos 27 d. Supreme Court (Airija) pateiktas prašymas priimti prejudicinį sprendimą byloje Elaine Farrell/Alan Whitty, The Minister for the Environment, Ireland and the Attorney General, Motor Insurers Bureau of Ireland (MIBI)

28.9.2015   
            
            
               LT
            
            
               Europos Sąjungos oficialusis leidinys
            
            
               C 320/20
            
         2015 m. liepos 27 d.Supreme Court (Airija) pateiktas prašymas priimti prejudicinį sprendimą byloje Elaine Farrell/Alan Whitty, The Minister for the Environment, Ireland and the Attorney General, Motor Insurers Bureau of Ireland (MIBI)
   
   (Byla C-413/15)
   (2015/C 320/28)
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      Supreme Court
   
   
      Šalys pagrindinėje byloje
   
   
      Apeliantas: Elaine Farrell
   
      Kitos apeliacinio proceso šalys: Alan Whitty, The Minister for the Environment, Ireland and the Attorney General, Motor Insurers Bureau of Ireland (MIBI)
   
   
      Prejudiciniai klausimai
   
   
               1.
            
            
               Ar Spendime Foster ir kt. <...> (C-188/89) taikyti kriterijai, nurodyti 20 punkte, kuriame nagrinėjamas klausimas, kas yra valstybės narės vardu veikiantis subjektas, turi būti aiškinami taip, kad jie taikomi
               
                           a)
                        
                        
                           visi kartu, ar
                        
                     
                           b)
                        
                        
                           kiekvienas atskirai (kaip alternatyvūs kriterijai)?
                        
                     
         
               2.
            
            
               Ar, jeigu atskiri Sprendime Foster ir kt. <...> (C-188/89) paminėti klausimai dar gali būti laikomi veiksniais, į kuriuos turėtų būti tinkamai atsižvelgta atliekant bendrą vertinimą, yra koks nors su atskirais tame sprendime nustatytais veiksniais susijęs pagrindinis principas, kurį teismas turėtų taikyti pagrįsdamas vertinimą, ar konkretus subjektas veikia valstybės vardu?
            
         
               3.
            
            
               Ar tam, kad būtų laikoma, jog subjektas veikia valstybės vardu, pakanka, kad valstybė narė jam būtų perdavusi plačią atsakomybę siekdama skelbiamo tikslo įvykdyti Europos Sąjungos teisėje numatytas pareigas, ar be to dar būtina užtikrinti, kad toks subjektas turėtų a) specialius įgaliojimus arba b) veiktų tiesiogiai kontroliuojamas arba prižiūrimas valstybės narės?